Lone Seir fra TV 2 Vejret har dårlige nyheder til nordjyderne. Sidst på eftermiddag og aftenen trækker skyer ind fra vest og de har regnvejr med. - Det begynder at regne i den vestlige del af regionen og i aften er det trukket ind over hele regionen, siger hun. Temperaturerne kommer både i eftermiddag og aften til at ligge på 4-6 grader, men en vind fra syd der er frisk til kuling sørger for at det vil føles som om temperaturen er på den kolde side af frysepunktet.

Opsummering:
Nordjylland overtages i eftermiddag og aften af skyer og regnvejr.